钦定古今图书集成/方舆汇编/职方典/第1395卷 > 广西风俗考 通志
## 钦定古今图书集成/方舆汇编/职方典/第1395卷 > 广西风俗考 通志

王禹偁曰：“民讼甚简，兵赋甚鲜。”

范成大《虞衡志》：“习俗淳古。”

李彦弼《八桂堂记》：“士知经术，虽家贫未尝废学。” 《地理志》：“楚地火耕水耨，民食常足。故老相传，自宋陶崇登嘉泰进士，登科及第，代不乏人。士商经术而礼让兴，民安常业而狙诈鲜。衣冠文物，蔚然可观。”

《桂林志》：“八桂之俗，不事浮靡。”

岭南地气卑下，惟靖江与湖湘接，民风习俗与中国同。